Alexander episcopus, servus servorum Dei, venerabili fratri archiepiscopo Senonensi, salutem et apostolicam benenedictionem. In sanctorum festivitatibus que a Christi fidelibus votiva celebritate coluntur, dignis laudibus glorificatur Omnipotens, sanctis ipsis debitus honor impenditur, et animarum profectus devotione congrua procuratur. Unde nos, etc. Hinc est quod cum ecclesia tua in honore Beati-Stephani protomartiris constructa esse dicatur, nos ipsum digna coli reverentia cupientes, omnibus vere penitentibus et confessis qui ad eandem ecclesiam in illius festo et per ejus octavas pura intentione accesserint, annuatim, de omnipotentis Dei misericordia et beatorum Petri et Pauli apostolorum ejus auctoritate confisi, centum dies de injuncta sibi penitentia misericorditer relaxamus. Datum, Viterbii, IIII nonas augusti pontificatus nostri anno tercio.